Tisztelt Hallgatók!

Az Élelmiszertudományi Kar Élelmiszermérnöki alapképzési szakán, Biomérnöki alapképzési szakán, Élelmiszermérnöki mesterképzési szakán, Élelmiszerbiztonsági és -minőségi mérnök mesterképzési szakán, a Csokoládé-, kávé-, teakészítő mester szakirányú továbbképzési szakon, a Pálinkamester szakirányú továbbképzési szakon, a Sörfőző mester szakirányú továbbképzési szakon, a Szőlő- és borgazdasági szakirányú továbbképzési szakon, valamint az Agrár- és természettudományi szakfordító szakirányú továbbképzési szakon a záróvizsga jelentkezést a Neptun rendszeren keresztül lehet benyújtani legkésőbb a szakdolgozat illetve a diplomamunka leadásának időpontjáig.

**Szakdolgozat leadási időpont alapképzési szakokon: 2019. november 11. 12 óra**

**Szakdolgozat és diplomamunka leadási időpont mesterképzési szakokon és szakirányú továbbképzési szakokon: 2019. december 17. 12 óra**

A leadás korábbi időpontban is lehetséges, a Tanulmányi Osztály szokásos nyitvatartási idejében, hétfőn és csütörtökön 9.00 – 12.00-ig, pénteken 8.00 – 11.00-ig. December 17-én (kedden) a Tanulmányi Osztály 9.00 – 12.00 óra között tart nyitva.

**A záróvizsga jelentkezés űrlapja a Neptunon az Ügyintézés/Kérvények menüpont alatt érhető el.**

A záróvizsga jelentkezéssel és szakdolgozat/diplomamunka leadással kapcsolatban az alábbiakra hívom fel szíves figyelmüket:

* a szakdolgozat/diplomamunka benyújtásakor a Budai Campus Tanulmányi Osztályon a tanulmányi ügyintézőknél beadandó: 8 db összefoglaló, 1 db könyvtári igazolás (igazolás arról, hogy nem tartozik könyvtári könyvvel a Könyvtár felé), 1 db könyvtári nyilatkozat (nyilatkozat a szakdolgozat, diplomamunka nyilvános hozzáféréséről és eredetiségéről);
* - az iparági technológia/modul/specializáció szerinti tanszéken beadandó: a dolgozat elektronikus formában (pendrive-on helyben feltölthető vagy e-mailben elküldhető a tanszék erre kijelölt felelősének) valamint 2 db bekötött szakdolgozat/diplomamunka

**A jegybeíratási határidő záróvizsgára jelentkező hallgatóknak alapképzéseken: 2019. november 11., mesterképzéseken és szakirányú továbbképzéseken: 2019. december 16. Az a hallgató, akinek a határidőre nem kerülnek be a Neptunba a végbizonyítvány (abszolutórium) megszerzéséhez szükséges aláírások és jegyek (a gyakorlati aláírások is), csak a következő záróvizsga időszakban tehet záróvizsgát!**

**Az alapképzési és mesterképzési szakokon** záróvizsgázó hallgatóknak a szakdolgozat/diplomamunka benyújtásakor a Budai Campus Tanulmányi Osztályon kérjük bemutatni az oklevél kiállításához és kiadásához szükséges nyelvvizsga bizonyítvány(ok) vagy az azzal egyenértékű okirat(ok) eredeti példányát. Nyelvvizsga bizonyítvány vagy az azzal egyenértékű okirat később is bemutatható, de az oklevél kiállításához legkésőbb a záróvizsga napján be kell mutatni a nyelvvizsgát/nyelvvizsgával egyenértékű okiratot a Budai Campus Tanulmányi Osztályon! **A továbbképzési szakokon** záróvizsgázó hallgatóknak kérjük bemutatni a korábban megszerzett felsőfokú diplomájuk magyar és angol (ha rendelkezik ilyennel) nyelvű eredeti példányát, és 1-1 másolatát.

A https://etk.szie.hu/hallgatoknak/letoltheto-dokumentumok weboldalon elérhető a Szakdolgozat- és diplomamunkakészítési szabályzat, valamint a kapcsolódó szerkeszthető mellékletek: előlap, titkosítási kérelem, szerzői nyilatkozat és nyilatkozat nyilvános hozzáférésről és eredetiségről, valamint a könyvtári igazolás. A Hallgatóknak/Aktuális tanulmányi információk útvonalon elérhetőek a Szigorlati tételek.

**I. Zárószigorlatok várható időpontja:**

Alapképzési szakok: 2019. december 9 – december 11.

Mesterképzési szakok és szakirányú továbbképzési szakok: 2020. január 20 – január 22.

**II. Zárószigorlatok és védés várható időpontja:**

Alapképzési szakok: 2019. december 16 – december 18.

Mesterképzési szakok és szakirányú továbbképzési szakok: 2020. január 27 – január 29.

Üdvözlettel:

Pásztorné dr. Huszár Klára

oktatási dékánhelyettes